สวัสดีครับคุณ พ่ออายุ 73 ปี เป็นไตวายเรื้อรังระยะที่ 3[คุณบอกว่าตอนนี้ไตเหลือ 40% Creatinine 1.6และ ต้นเดือนเป็นไตวายเฉียบพลันมา ตอนนี้ ปกติแล้วครับ คือ ]และมีเบาหวาน [ ค่า132] กับความดันสูง [ค่า120/70] แต่ทานยาคุมอยู่อยากปรึกษา เรื่องอาหาร นอกจากการปรุงรส เค็ม เผ็ด และหวาน ที่เข็มงวดแล้วกลุ่ม ผัก เนื้อสัตว์ ไข่ ต้องควบคุมเข็มงวดมากไหมครับหรือทานได้ปกติไหมครับผมและ มีโอกาสเป็นระยะที่ 5 ที่ต้องฟอกเลือดไหมครับ ครอบครัวกังวลมากครับ
สวัสดีค่ะ ภาวะไตวายเรื้อรังนั้นมักมีสาเหตุมาจากโรคประจำตัวที่คววคุมได้ไม่ดีนานๆ เช่นความดันสูง เบาหวาน โรคถุงน้ำในไต แล้วมีปัจจัยอะไรมากระตุ้นในระหว่างนั้นเช่นการไปรับประทานยาที่ทำลายไตเป็นจำนวนมาก เช่นยาแก้ปวด ยาแก้อักเสบ การติดเชื้อที่อวัยวะอื่นๆ โดยเฉพาะอย่างยิ่งถ้าทำให้มีอาการอาเจียนหรือถ่ายเหลวมากทำให้มีภาวะขาดน้ำ ไตวายจากภาวะขาดน้ำนั้นๆ อยู่นานๆ ก็จะทำให้เข้าสู่ระยะที่ต้องฟอกไตเร็วขึ้นได้โดยในช่วงที่มีไตวายเฉียบพลันร่วมด้วย แพทย์อาจจำกัดปริมาณน้ำร่วมกับจำกัดปริมาณเกลือในอาหาร ควรรับประทานแค่อาการจืดๆเท่านั้น ส่วนเรื่องผักกินได้ตามปกติ เนื้อสัตว์และไข่นั้นก็ยังกินได้ไม่ได้มีข้อห้ามค่ะสิ่งสำคัญที่ต้องระวังในผู้ป่วยไตวาย คือไม่ไปซื้อยาใดๆ อาหารเสริม สมุนไพร ยาบำรุงใดๆมาใช้เองเด็ดขาด เพราะยาเหล่านี้เป็นสาเหตุที่ทำให้ไตเสื่อมหรือไตวายเร็วขึ้นได้บ่อยๆค่ะ